Астана қаласы город Астана

**Сақтандыру (қайта сақтандыру) ұйымының салық салынатын кірісін есептеу үшін көрсеткіштер бойынша есептілікті ұсыну нысаны мен мерзімін және оны ұсыну қағидаларын бекіту туралы**

«Салық және бюджетке төленетін басқа да міндетті төлемдер туралы» Қазақстан Республикасы Кодексінің (Салық кодексі) 190-бабы 4-тармағының екінші бөлігіне, 231-бабы 1-тармағының екінші бөлігіне және 249-бабы   
1-тармағының екінші бөлігіне, «Қазақстан Республикасының Ұлттық Банкі туралы» Қазақстан Республикасы Заңының 15-бабы екінші бөлігінің   
65-2) тармақшасына және «Мемлекеттік статистика туралы» Қазақстан Республикасы Заңының 16-бабы 3-тармағының 2) тармақшасына сәйкес Қазақстан Республикасы Ұлттық Банкінің Басқармасы **ҚАУЛЫ ЕТЕДІ:**

1. Мыналар:

1) осы қаулыға [1-қосымшаға](jl:38001013.1.1005527813_0" \o "\«Сақтандыру төлемдеріне кепілдік беру қоры\» акционерлік қоғамы есептілігінің тізбесін, нысандарын, ұсыну мерзімдерін және оларды табыс ету қағидаларын бекіту туралы\» Қазақстан Республикасы Ұлттық Банкі Басқармасының 2016 жылғы 28 қазандағы № 261 Қаулысы (2021.22.02. берілген өзгерістер мен толықтыруларымен)) сәйкес сақтандыру (қайта сақтандыру) ұйымының салық салынатын кірісін есептеу үшін көрсеткіштер бойынша есептің нысаны;

2) осы қаулыға 2-қосымшаға сәйкес Сақтандыру (қайта сақтандыру) ұйымының салық салынатын кірісін есептеу үшін көрсеткіштер бойынша есептілікті ұсыну қағидалары бекітілсін.

2. Сақтандыру (қайта сақтандыру) ұйымы Қазақстан Республикасының Ұлттық Банкіне сақтандыру (қайта сақтандыру) ұйымының салық салынатын кірісін есептеу үшін көрсеткіштер бойынша есептілікті ай сайын, есепті айдан кейінгі айдың 6 (алтыншы) жұмыс күнінен кешіктірмей электрондық форматта ұсынады.

3. Қаржы нарығының статистикасы департаменті (А.М. Боранбаева) Қазақстан Республикасының заңнамасында белгіленген тәртіппен:

1) Заң департаментімен (А.С. Касенов) бірлесіп осы қаулыны Қазақстан Республикасының Әділет министрлігінде мемлекеттік [тіркеуді](jl:38870870.0%20);

2) осы қаулыны ресми жарияланғаннан кейін Қазақстан Республикасы Ұлттық Банкінің ресми интернет-ресурсына орналастыруды;

3) осы қаулы мемлекеттік тіркелгеннен кейін он жұмыс күні ішінде Заң департаментіне осы тармақтың 2) тармақшасында көзделген іс-шараның орындалуы туралы мәліметтерді ұсынуды қамтамасыз етсін.

4. Осы қаулының орындалуын бақылау Қазақстан Республикасының Ұлттық Банкі Төрағасының орынбасары А.М. Баймағамбетовке жүктелсін.

5. Осы қаулы 2023 жылғы 1 сәуірден бастап қолданысқа енгізіледі және ресми жариялануға тиіс.

|  |  |  |
| --- | --- | --- |
| **Ұлттық Банк**  **Төрағасы** |  | **Ғ.О. Пірматов** |

«КЕЛІСІЛДІ»

Қазақстан Республикасы

Қаржы министрлігі

«КЕЛІСІЛДІ»

Қазақстан Республикасы

Стратегиялық жоспарлау

және реформалар агенттігінің

Ұлттық статистика бюросы

«КЕЛІСІЛДІ»

Қазақстан Республикасы

Ұлттық экономика министрлігі

«КЕЛІСІЛДІ»

Қазақстан Республикасының

Қаржы нарығын реттеу

және дамыту агенттігі

|  |
| --- |
|  |

Қаулыға

1-қосымша

Әкімшілік деректерді жинауға арналған нысан

Қайда ұсынылады: Қазақстан Республикасының Ұлттық Банкіне

Әкімшілік деректер нысаны www.nationalbank.kz интернет-ресурсында орналастырылған

**Сақтандыру (қайта сақтандыру) ұйымының салық салынатын кірісін есептеу үшін көрсеткіштер бойынша есеп**

Әкімшілік деректер нысанының индексі: 1 - NALSPO

Кезеңділігі: ай сайын

Есепті кезеңі: 20\_\_\_жылғы «\_\_\_» \_\_\_\_\_\_\_\_\_\_\_\_ жағдай бойынша

Ақпарат ұсынатын тұлғалар тобы: сақтандыру (қайта сақтандыру) ұйымы

Әкімшілік деректер нысанын ұсыну мерзімі: ай сайын, есепті айдан кейінгі айдың 6 (алтыншы) жұмыс күнінен кешіктірмей

Нысан

Кесте. Сақтандыру (қайта сақтандыру) ұйымының салық салынатын кірісін есептеу үшін көрсеткіштер

(мың теңгемен)

|  |  |  |
| --- | --- | --- |
| Атауы | Жол коды | Сомасы |
| 1 | 2 | 3 |
| Пруденциялық нормативтерді ескере отырып қалыптастырылған активтер (реттеуші активтер), оның ішінде: | 100 |  |
| Еңбек сіңірілмеген сыйлықақы бойынша қайта сақтандыру активтері (құнсыздануға арналған резервтерді шегергенде) | 110 |  |
| Орын алған, бірақ мәлімделмеген шығын бойынша қайта сақтандыру активтері (құнсыздануға арналған резервтерді шегергенде) | 120 |  |
| Өмірді сақтандыру (қайта сақтандыру) шарттары бойынша орын алмаған шығын бойынша қайта сақтандыру активтері (құнсыздануға арналған резервтерді шегергенде) | 130 |  |
| Аннуитет шарттары бойынша орын алмаған шығын бойынша қайта сақтандыру активтері (құнсыздануға арналған резервтерді шегергенде) | 140 |  |
| Мәлімделген, бірақ реттелмеген шығын бойынша қайта сақтандыру активтері (құнсыздануға арналған резервтерді шегергенде) | 150 |  |
| Сақтанушылардан (қайта сақтанушылардан) және делдалдардан алынатын сақтандыру сыйлықақысы (құнсыздануға арналған резервтерді шегергенде) | 160 |  |
| Пруденциялық нормативтерге қойылатын талаптарды ескере отырып есептелген қайта сақтандыру бойынша комиссиялық кіріс | 170 |  |
| Сақтандыру және қайта сақтандыру бойынша дебиторлық берешек (құнсыздануға арналған резервтерді шегергенде) | 181 |  |
| Басқа да дебиторлық берешек (құнсыздануға арналған резервтерді шегергенде) | 182 |  |
| Сақтанушыларға берілген қарыздар (құнсыздануға арналған резервтерді шегергенде) | 190 |  |
| Пруденциялық нормативтерді ескере отырып қалыптастырылған міндеттемелер (реттеуші міндеттемелер), оның ішінде: | 200 |  |
| Еңбек сіңірілмеген сыйлықақы резерві | 210 |  |
| Өмірді сақтандыру (қайта сақтандыру) шарттары бойынша орын алмаған шығын резерві | 220 |  |
| Аннуитет шарттары бойынша орын алмаған шығын резерві | 230 |  |
| Орын алған, бірақ мәлімделмеген шығын резерві | 240 |  |
| Мәлімделген, бірақ реттелмеген шығын резерві | 250 |  |
| Қайта сақтандырушылармен есеп айырысу | 260 |  |
| Сақтандыру (қайта сақтандыру) қызметі бойынша делдалдармен есеп айырысу | 270 |  |
| Сақтандыру (қайта сақтандыру) шарттары бойынша төлеуге берілетін шоттар | 280 |  |
| Салықтар және бюджетке төленетін басқа да міндетті төлемдер бойынша міндеттеме | 290 |  |
| Пруденциялық нормативтерді ескере отырып қалыптастырылған капитал (реттеуші капитал), оның ішінде: | 300 |  |
| Күтпеген тәуекелдердің реттеуші резерві | 310 |  |
| Тұрақтандыру реттеуші резерві | 320 |  |
| Сақтандыру резервтерін ескере отырып, бөлінбеген пайда (өтелмеген зиян) | 330 |  |
| Пруденциялық нормативтерді ескере отырып есептелген кіріс (реттеуші кіріс), оның ішінде: | 400 |  |
| Сақтандыру шарттары бойынша қабылданған сақтандыру сыйлықақысы | 411 |  |
| Қайта сақтандыру шарттары бойынша қабылданған сақтандыру сыйлықақысы | 412 |  |
| Қайта сақтандыруға берілген сақтандыру сыйлықақысы | 413 |  |
| Сақтандыру сыйлықақысының таза сомасы | 414 |  |
| Еңбек сіңірілмеген сыйлықақы резервін өзгерту | 420 |  |
| Еңбек сіңірілмеген сыйлықақы бойынша қайта сақтандырудың реттеуші активтерін өзгерту | 430 |  |
| Жұмыспен өтелген сақтандыру сыйлықақысының таза сомасы | 440 |  |
| Пруденциялық реттеу талаптарын ескере отырып есептеуге жататын сақтандыру қызметі бойынша комиссиялық сыйақы түріндегі кіріс | 450 |  |
| Сақтандыру қызметінен түсетін өзге де реттеуші кіріс | 490 |  |
| Пруденциялық нормативтерді ескере отырып есептелген шығыс (реттеуші шығыс, оның ішінде: | 500 |  |
| Сақтандыру шарттары бойынша сақтандыру төлемдерін жүзеге асыру бойынша реттеуші шығыс | 511 |  |
| Қайта сақтандыруға қабылданған шарттар бойынша сақтандыру төлемдерін жүзеге асыру бойынша реттеуші шығыс | 512 |  |
| Қайта сақтандыруға берілген тәуекелдер бойынша реттеуші шығысты өтеу | 521 |  |
| Регрессиялық талап бойынша өтемақы (нетто) | 522 |  |
| Сақтандыру төлемдерін жүзеге асыру бойынша таза реттеуші шығыс | 530 |  |
| Сақтандыру шығынын реттеу бойынша реттеуші шығыс | 540 |  |
| Өмірді сақтандыру (қайта сақтандыру) шарттары бойынша орын алмаған шығын резервін өзгерту | 551 |  |
| Өмірді сақтандыру (қайта сақтандыру) шарттары бойынша орын алмаған шығын бойынша қайта сақтандырудың реттеуші активтерін өзгерту | 552 |  |
| Аннуитет шарттары бойынша орын алмаған шығын резервін өзгерту | 561 |  |
| Аннуитет шарттары бойынша орын алмаған шығын бойынша қайта сақтандырудың реттеуші активтерін өзгерту | 562 |  |
| Орын алған, бірақ мәлімделмеген шығын резервін өзгерту | 571 |  |
| Орын алған, бірақ мәлімделмеген шығын бойынша қайта сақтандырудың реттеуші активтерін өзгерту | 572 |  |
| Мәлімделген, бірақ реттелмеген шығын резервін өзгерту | 573 |  |
| Мәлімделген, бірақ реттелмеген шығын бойынша қайта сақтандырудың реттеуші активтерін өзгерту | 574 |  |
| Сақтандыру қызметі бойынша комиссиялық сыйақы төлеу бойынша реттеуші шығыс | 580 |  |
| Сақтандыру қызметінен болған өзге де реттеуші шығыс | 590 |  |

Атауы \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Мекенжайы\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Телефоны \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Электрондық поштасының мекенжайы\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Орындаушы\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

тегі, аты және әкесінің аты (ол бар болса) қолы, телефоны

Басшы немесе есепке қол қою функциясы жүктелген адам

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

тегі, аты және әкесінің аты (ол бар болса) қолы

Күні 20\_\_ жылғы «\_\_\_\_» \_\_\_\_\_\_\_\_\_\_\_\_\_\_

Сақтандыру (қайта сақтандыру) ұйымының

салық салынатын кірісін есептеу үшін

көрсеткіштер бойынша есептің нысанына

қосымша

**Сақтандыру (қайта сақтандыру) ұйымының салық салынатын кірісін есептеу үшін көрсеткіштер бойынша есеп**

**(индексі – 1 - NALSPO, кезеңділігі – ай сайын)**

Әкімшілік деректер нысанын толтыру бойынша түсіндірме

**1-тарау. Жалпы ережелер**

1. Осы түсіндірмеде «Сақтандыру (қайта сақтандыру) ұйымының салық салынатын кірісін есептеу үшін көрсеткіштер бойынша есеп» әкімшілік деректер нысанын (бұдан әрі – Нысан) толтыру бойынша талаптар айқындалады.

2. Нысан «Салық және бюджетке төленетін басқа да міндетті төлемдер туралы» Қазақстан Республикасы Кодексінің (Салық кодексі) 190-бабы   
4-тармағының екінші бөлігіне, 231-бабы 1-тармағының екінші бөлігіне және   
249-бабы 1-тармағының екінші бөлігіне, «Қазақстан Республикасының Ұлттық Банкі туралы» Қазақстан Республикасы Заңының 15-бабы екінші бөлігінің   
65-2) тармақшасына және «Мемлекеттік статистика туралы» Қазақстан Республикасы Заңының 16-бабы 3-тармағының 2) тармақшасына сәйкес әзірленді.

3. Нысанды сақтандыру (қайта сақтандыру) ұйымы ай сайын жасайды және есепті кезеңнің соңындағы жағдай бойынша толтырады. Нысандағы деректер мың теңгемен көрсетіледі. 500 (бес жүз) теңгеден аз сома 0 (нөлге) дейін дөңгелектенеді, ал 500 (бес жүз) теңгеге тең және одан көп сома 1 000 (бір мың) теңгеге дейін дөңгелектенеді.

4. Нысанға басшы немесе есепке қол қою функциясы жүктелген адам және орындаушы қол қояды.

**2-тарау. Нысанды толтыру бойынша түсіндірме**

5. Сақтандыру (қайта сақтандыру) ұйымының салық салынатын кірісін айқындау мақсатында нысанның көрсеткіштері Нормативтік құқықтық актілерді мемлекеттік тіркеу тізілімінде № 14794 болып тіркелген «Сақтандыру (қайта сақтандыру) ұйымының және сақтандыру тобының пруденциялық нормативтерінің және сақталуға міндетті өзге де нормалар мен лимиттердің нормативтік мәндерін және оларды есептеу әдістемелерін, сақтандыру (қайта сақтандыру) ұйымдары, сақтандыру (қайта сақтандыру) ұйымдарының немесе сақтандыру холдингтерінің еншілес ұйымдары сатып алатын заңды тұлғалардың акцияларына (жарғылық капиталдағы қатысу үлестеріне) қойылатын талаптарды, сақтандыру холдингтері сатып алатын халықаралық қаржы ұйымдары облигацияларының тізбесін, сақтандыру холдингтері сатып алатын облигациялар үшін талап етілетін ең төмен рейтингті және рейтингтік агенттіктердің тізбесін, сондай-ақ сақтандыру (қайта сақтандыру) ұйымдары сатып алатын қаржы құралдарының (акциялар мен жарғылық капиталына қатысу үлестерін қоспағанда) тізбесін белгілеу туралы» Қазақстан Республикасы Ұлттық Банкі Басқармасының 2016 жылғы 26 желтоқсандағы № 304 қаулысында (бұдан әрі – № 304 қаулы) белгіленген талаптарға сәйкес есептеледі және көрсетіледі.

Нормативтік құқықтық актілерді мемлекеттік тіркеу тізілімінде   
№ 18290 болып тіркелген Қазақстан Республикасы Ұлттық Банкі Басқармасының 2019 жылғы 31 қаңтардағы № 13 қаулысымен бекітілген Сақтандыру резервтерін қалыптастыруға, есептеу әдiстемесiне және олардың құрылымына қойылатын талаптарға сәйкес есептеледі.

6. Нысанда 3-бағанды толтыру кезінде есепті кезеңнің соңғы күнін қоса алғанда, есепті кезеңнің соңындағы деректер көрсетіледі.

|  |
| --- |
|  |

Қаулыға

2-қосымша

**Сақтандыру (қайта сақтандыру) ұйымының салық салынатын кірісін есептеу үшін көрсеткіштер бойынша есептілікті ұсыну қағидалары**

1-тарау. Жалпы ережелер

1. Осы Сақтандыру (қайта сақтандыру) ұйымының салық салынатын кірісін есептеу үшін көрсеткіштер бойынша есептілікті ұсыну қағидалары «Салық және бюджетке төленетін басқа да міндетті төлемдер туралы» Қазақстан Республикасы Кодексінің (Салық кодексі) 190-бабы 4-тармағының екінші бөлігіне, 231-бабы 1-тармағының екінші бөлігіне және 249-бабы 1-тармағының екінші бөлігіне, «Қазақстан Республикасының Ұлттық Банкі туралы» Қазақстан Республикасы Заңының 15-бабы екінші бөлігінің 65-2) тармақшасына және «Мемлекеттік статистика туралы» Қазақстан Республикасы Заңының 16-бабы   
3-тармағының 2) тармақшасына сәйкес әзірленді және сақтандыру (қайта сақтандыру) ұйымының Қазақстан Республикасының Ұлттық Банкіне (бұдан әрі – Ұлттық Банк) есептілікті ұсыну тәртібін айқындайды.

2-тарау. **Есептілікті ұсыну тәртібі**

2. Есептілікті сақтандыру (қайта сақтандыру) ұйымы «Қазақстан Республикасы Ұлттық Банкінің Веб-порталы» ақпараттық жүйесі (бұдан әрі – веб-портал) арқылы электрондық түрде ұсынады.

3. Есептіліктегі деректер Қазақстан Республикасының ұлттық валютасы – теңгемен көрсетіледі.

4. Сақтандыру (қайта сақтандыру) ұйымы басшысының немесе есепке қол қою функциясы жүктелген адамның және орындаушының электрондық цифрлық қолтаңбасымен куәландырылған есептілік электрондық форматта сақталады.

5. Есептіліктегі деректердің толықтығы мен дұрыстығын сақтандыру (қайта сақтандыру) ұйымының басшысы немесе есепке қою функциясы жүктелген адам қамтамасыз етеді.

6. Сақтандыру (қайта сақтандыру) ұйымы ай сайын, есепті айдан кейінгі айдың 6 (алтыншы) жұмыс күнінен кешіктірмей Ұлттық Банкке веб-портал арқылы «сақтандыру қызметінен түскен басқа да реттеуші кіріс» және «сақтандыру қызметінен болған басқа да реттеуші шығыс» баптары бойынша нақтылап көрсететін есептілікке түсіндірме жазбаны ұсынады.